《送陈玉林南还》
元代·胡助

黄衣道士识重瞳，冠剑芒寒星斗胸。赤壁月明惊梦鹤，蓬莱云起护飞龙。

新宫突兀三清殿，故国苍茫六代松。忽忆旧游今白发，何期共听蒋山钟。

作者简介：元婺州东阳人，字古愚，一字履信。好读书，有文采。举茂才，授建康路儒学录。荐改翰林国史院编修官。后以太常博士致仕卒。有《纯白斋类稿》。